Retssagen er mod den 53-årige kvinde og den 52-årige mand, som er tiltalt for seksuelle overgreb og ydmygelser mod den i dag 10-årige pige. Den 53-årige kvinde er mor til pigen, mens den 52 årige mand er pigens stedfar. De tiltalte har tidligere nægtet sig skyldige. Moren har tidligere i retssagen forklaret at hun intet kender til de seksuelle overgreb, som ifølge anklageskriftet skulle være foregået i størstedelen af 2014 i deres hjem i Skagen. Pigen, som dengang var ni år, skulle være blevet udsat for seksuelt misbrug og voldtægt af hendes stedfar og flere andre mænd. Kvinden har tidligere boet med sine andre børn på Ærø. I retten er det også kommet frem, at kvinden har seks børn, men i dag ikke har kontakt til andre end den yngste.

Referat:
I retten i Hjørring falder der i dag dom i misbrugssagen fra Skagen.